CELEX: C2007/096/06
Language: ro
Date: 2007-04-28 00:00:00
Title: Cauza C-347/04: Hotărârea Curții (Camera a doua) din 29 martie 2007 (cerere având ca obiect pronunțarea unei hotărâri preliminare introdusă de către Finanzgericht Köln — Germania) — Rewe Zentralfinanz eG, în calitate de având-cauză cu titlu universal al ITS Reisen GmbH/Finanzamt Köln-Mitte (Libertate de stabilire — Impozit pe profit — Compensarea imediată a pierderilor suferite de societățile-mamă — Pierderi rezultate din amortizarea valorii participațiilor deținute în filialele stabilite în alte state membre)

28.4.2007   
            
            
               RO
            
            
               Jurnalul Oficial al Uniunii Europene
            
            
               C 96/4
            
         Hotărârea Curții (Camera a doua) din 29 martie 2007 (cerere având ca obiect pronunțarea unei hotărâri preliminare introdusă de către Finanzgericht Köln — Germania) — Rewe Zentralfinanz eG, în calitate de având-cauză cu titlu universal al ITS Reisen GmbH/Finanzamt Köln-Mitte
   (Cauza C-347/04) (1)
   
   (Libertate de stabilire - Impozit pe profit - Compensarea imediată a pierderilor suferite de societățile-mamă - Pierderi rezultate din amortizarea valorii participațiilor deținute în filialele stabilite în alte state membre)
   (2007/C 96/06)
   Limba de procedură: germana
   Instanța de trimitere
   Finanzgericht Köln
   Părțile din acțiunea principală
   
      Reclamantă: Rewe Zentralfinanz eG, în calitate de având-cauză cu titlu universal al ITS Reisen GmbH
   
      Pârât: Finanzamt Köln-Mitte
   Obiectul
   Cerere având ca obiect pronunțarea unei hotărâri preliminare — Finanzgericht Köln — Interpretarea articolului 52 (devenit, după modificare, articolul 43 CE), a articolului 58 (devenit articolul 48 CE) și a articolului 73 B (devenit articolul 56 CE) — Legislație națională în materia impozitului pe profit care limitează compensarea de către societățile-mamă rezidente a pierderilor rezultate din deprecierea valorii participațiilor deținute în societăți filiale care își au domiciliul fiscal în alte state membre
   Dispozitivul
   În împrejurări precum cele din acțiunea principală, în care o societate-mamă deține într-o filială nerezidentă o participație de natură a-i conferi o influență certă asupra deciziilor acestei filiale străine și de a-i permite să îi stabilească activitățile, articolele 52 din Tratatul CE (devenit, după modificare, articolul 43 CE) și 58 din Tratatul CE (devenit articolul 48 CE) se opun reglementării unui stat membru care restrânge, în ce privește o societate-mamă rezidentă în acest stat, posibilitățile de deducere fiscală a pierderilor suferite de respectiva societate cu titlu de amortizare a valorii participațiilor sale în filiale stabilite în alte state membre.
   
      (1)  JO C 273, 6.11.2004.